kardosdrur/scandi-wiki huggingface dataset:
Elvirasminde

P. Chr. Petersen's Eftf., Chokoladefabriken Elvirasminde A/S er en sammenslutning af to chokoladefabrikker, der blev grundlagt i Aarhus henholdsvis i 1866 og 1877. I dag ligger fabrikken i Skanderborg og producerer udelukkende flødeboller (kendt som SAMBA).

Fabrikken er grundlagt 25. september 1877 af P. Chr. Petersen (d. 1893). Den 6. december 1893 blev den overtaget af fabrikant Frits Clausen (1871-1927, der tillige i 1902 købte den nedlagte chokoladefabrik Elvirasminde (grundlagt 1866, navnet anvendt fra 1875). Efter Clausens død i 1927 gik virksomheden over til et familie-aktieselskab med en aktiekapital på 2 mio. kr. Selskabets direktion kom til at bestå af Frits Clausens to brødre, August Clausen (f. 1879), der blev administrerende direktør, og Johs. Clausen (1882-1934) samt Jørgen Sørensen (1874-1944); i 1943 trak Aug. Clausen sig tilbage fra direktionen og Jørgen Sørensen blev administrerende direktør; samtidig indtrådte Theo Schütze (f. 1886) i direktionen; denne var efter Jørgen Sørensens død i 1944 enedirektør. 

Fabrikken flyttede fra Aarhus i 1967, men dens bygninger i Klostergade 32-34 findes endnu. Det nedlagte fabriksanlæg anvendes i dag til blandt andet kontorer, undervisning og diskotek.

Den tidligere chokoladefabriks bygningsanlæg er opført i 1912 efter tegninger af den lokale arkitekt Christian Frühstück Nielsen og udbygget ad flere omgange siden.

I 1950 bestod bestyrelsen af landsretssagfører, konsul Julius Jarding (f. 1883), der var formand, fru Alice Clausen, overkirurg V. Fogh- Andersen (f. 1886), Kbhvn., landsretssagfører Poul Jarding (f. 1911) og landsretssagfører Erik Fogh-Andersen (f. 1916), Kbhvn.

Kilder og eksterne henvisninger 
 Danmarks ældste forretninger 1100-1911, Kraks Forlag 1950 
 Chokoladefabrikken Elvirasminde: Kulturstyrelsen 

Danske virksomheder etableret i 1866
Konfekturevirksomheder i Danmark
Bygninger, konstruktioner og anlæg i Aarhus
Tidligere virksomheder i Aarhus
Skanderborg
Strudsvinge (art)

 
Strudsvinge (Matteuccia struthiopteris) er en bregne-art og den eneste art i Strudsvinge-slægten der tilhører Mangeløv-familien. Den bliver op til 1 meter høj og vokser i grundstillede, tragtformede rosetter. Den er 70-150 cm høj og let genkendelig på sin oprette, symmetriske tragtform, sin store højde og sin meget friskgrønne farve.

Beskrivelse 

Den kendes også fra mange andre bregner på at den ikke har sporehuse på undersiden af bladene, men siddende på nogle særlige mindre blade der kommer op inde i tragten. De vegetative blade er dobbelt fjersnitdelte med bladafsnit, som er helrandede.

De sporebærende blade kommer op fra midten af bladrosetten, og de er oftest brune og bærer sporer sent på sæsonen. De står vinteren igennem, og er halvt så lange som de sterile, grønne blade. De sporebærende blade er enkelt fjersnitdelte med bladafsnit, som er smalle og korte, men bredest for oven. Sporehusgrupperne sidder i 1-2 rækker på undersiden af bladafsnittene, som er indrullede i begyndelsen.

Strudsvinge har kraftige, oprette jordstængler, hvorfra de tragtformede rosetter skyder op. Desuden danner hver plante lange, underjordiske udløbere, og ved denne vegetative formering kan der dannes tætte kolonier.

Højde x bredde: 1,50 x 0,70 m.

Voksested 

Arten kan gro under mange forhold i haver, men foretrækker let fugtige og sandede jordtyper, f.eks. åbredder. Den forekommer i tempererede områder på den nordlige halvkugle i det nordlige og østlige Europa, nordlige Asien og norlige Nord-Amerika.

I Danmark er den sjældent vildtvoksende. Forekomster er ofte forvildede fra haver. Den findes mest på Øerne på skygget, fugtig bund i skove.

I Smørmosen i Gladsaxe Kommune vokser den sammen med bl.a. fjerbregne, alm. fredløs, alm. hæg, alm. mangeløv, bævreasp, båndpil, duskfredløs, dyndpadderok, engnellikerod, gul anemone, gul iris, gåsepotentil, hvidpil, kærdunbregne, kærpadderok, kærmysse, mosebunke, nyserøllike, plettet arum, rød kornel og småblomstret balsamin

Anvendelse 
Strudsvinge er en populær staude i haven, hvor den med fordel kan bruges som et markant elemenet i skovbunds- eller sumpbedet. Ungblade, der endnu ikke har rullet sig helt ud, koges som grøntsag og betragtes som en delikatesse i dele af det nordøstlige Nord-Amerika og Japan.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Mangeløv-familien
Flerårige urter
Planter i Danmark
Haveplanter
Skovbundsplanter
Patrice Mac-Mahon

Marie Edmé Patrice Maurice Mac-Mahon, duc de Magenta (født 13. juli 1808 i Sully i Saône-et-Loire i Frankrig, død 16. oktober 1893 i Montcresson i Loiret) var en franskmand af irsk afstamning. Han var Frankrigs statschef (1873 til 1875) og den første af Den tredje franske republiks præsidenter (1875-1879). 

Før han blev statchef havde han en lysende militær karriere, først i Algeriet, derefter under Krimkrigen og Den østrigsk-sardinske krig. Han var også en af de centrale marskaler under den fransk-preussiske krig 1870-1871 (som Frankrig tabte), og var i 1871 med til at nedslå Pariserkommunen. 

Politikere fra Frankrig
Marskaller af Frankrig
Hertuger fra Frankrig
Franskmænd i 1800-tallet
Storkors af Dannebrog
Storkors af Æreslegionen
Vincent Benedetti

Grev Vincent Benedetti (29. april 1817 i Bastia på Korsika i Frankrig – 28. marts 1900 i Paris) var en fransk diplomat, som var ambassadør i Preussen. Han blev særligt kendt i forbindelse med den såkaldte Emser Depesche fra kurbyen Bad Ems som sommeren 1870 førte til udbruddet af den fransk-preussiske krig. 

Diplomater fra Frankrig
Personer fra Bastia
Kurvelængde

En kurvelængde er i matematikken længden af en kurve i et givent interval.

Formlen for en kurvelængde, fra a til b er givet ved:

hvor f(x) beskriver en kontinuerlig differentiabel kurve, og a og b repræsenterer intervalgrænserne hvori længden skal findes.

Kurver
Længde
Integralregning
Kaesong

Kaesŏng (Gaeseong) er en populær by i Nordhwanghae-provinsen i det sydlige Nordkorea (DPRK).

Verdensarv fra 2013 
I 2013 erklærede UNESCO, at Kaesong skal være verdensarv.

Turistby 
Kaesong er et populært turistmål for sydkoreanske turister og byen har de seneste år været med til at styrke det meget anspændte forhold mellem Sydkorea og Nordkorea.

Lukket by 
Kaesong er ligeledes en lukket by, uden lokale indbyggere – udover særligt udvalgte arbejdere. Byen er spærret af og isoleret fra resten af landet og bruges kun som turistby for sydkoreanske turister.

Henvisninger 
 Rejseguide til Kaesong (engelsk)
 Artikel om Kaesong (engelsk)

Byer i Nordkorea
Turisme i Nordkorea
Verdensarv fra 2013
Karat

Karat har flere betydninger:

 Karat (renhed) – en enhed i forbindelse med ædelmetaller.
 Karat (masseenhed) – en vægtangivende enhed i forbindelse med ædelsten.
 Karat (juvelérfirma) – et kooperativt juvelérfirma.
 Karat (kaffe) – kaffemærke fra firmaet Kraft Foods.
Aegukka

"Aegukka" (애국가, ; bogstaveligt kærlighed land sang) eller Ach'imŭn pinnara () er navnene på Nordkoreas officielle nationalsang. Sangen blev skrevet og komponeret i 1947 af den nordkoreanske forfatter Pak Seyŏng og komponist Kim Wŏn'gyun. Sangen består af i alt to vers. Teksten er meget patriotisk og beskriver og hylder landet.

Tekst

Henvisninger 
 Nationalsangen som MP3-fil  
 Nationalmelodien som MP3-fil  

Nordkorea
Nationalsange
Karat (masseenhed)

Karat (ses undertiden stavet carat) benyttes som enhed til at måle massen af ædelstene. Oprindeligt anvendtes johannesbrødkerner som vægtlodder, da de var relativt ensartede. En karat var vægten af én johannesbrødkerne. Senere havde forskellige lande indført hver deres standardvægte for en karat. Som universel standard blev den metriske karat (1 karat = 200 mg) indført i 1913.

Inden for juvelerbranchen bliver ædelstenene kvalitetsgradueret og vurderet efter deres forskellige egenskaber. Man værdisætter den enkelte sten efter hvordan den scorer i 4C-kategorierne – carat, clarity, colour, cut (karat, klarhed, farve, slibning).

Kilde 

Masseenheder
Preservation and Long-term Access through Networked Services

Planets-projektet (Preservation and Long-term Access through Networked Services) er et EU-projekt, som løber over fire år og har et samlet budget på godt 100 millioner danske kroner. Projektgruppen består af 16 nationale biblioteker, arkiver, universiteter og ledende teknologifirmaer i Europa. Fra Danmark deltager Statsbiblioteket og Det Kongelige Bibliotek. Projektet ser på de udfordringer, som bevaring af digitalt materiale giver. Behovet for at bevare digitalt indhold øges gradvist efterhånden som mere og mere af vores kulturarv og videnskabelige arv opbygges og gemmes online. Ændringer i software og hardware over tid betyder, at indholdet kan blive svært eller ligefrem umuligt at tilgå i fremtiden.

Fra 2010 vil Planets stille software til rådighed, som integrerer og automatiserer værktøjer og services til at støtte digital bevaring.

Eksterne henviser 
 Projektets hjemmeside
 Projektsamarbejde med andre EU-projekter om digital langtidsbevaring

Digitale data
Digital informationsteknologi
Bon Iver

Bon Iver er et amerikansk indiefolk-band startet i 2007, som et enmandsband af Justin Vernon. Senere er  Michael Noyce, Sean Carey og Matthew McCaughan kommet til. Navnet  Bon Iver spiller på det franske "bon hiver", som betyder "God vinter" og udtales 'bon-eevair'.

Vernon udgav selv Bon Ivers første album For Emma, Forever Ago i 2008. Hovedparten af albummet er optaget i en jagthytte i Wisconsin. Bon Iver udgav senere i 2009 ep'en Blood Bank.

Bon Iver vandt i 2012 Grammy Award for Bedste nye artist og for Bedste arternative musikalbum for deres album Bon Iver, Bon Iver.

Diskografi

Studiealbum 
 I, i (Jagjaguwar, 2019) 
 22, A Million (Jagjaguwar, 2016) 
 Bon Iver, Bon Iver (Jagjaguwar, 2011)
 For Emma, Forever Ago (Jagjaguwar, 2008)

Ep'er 
 Blood Bank (Jagjaguwar, 2009)

Singler 
 " 22/10" (Jagjaguwar, 2016) 
 "Fall Creek Boys"  (James Blake & Bon Iver) (Polydor UK, 2011) 
 "Calgary" (4AD, 2011)
 "Skinny Love" (Jagjaguwar, 2008)
 "For Emma" (Jagjaguwar, 2008)

Referencer

Eksterne henvisninger 

 Officiel hjemmeside
 

Indierockgrupper fra USA
Rockgrupper fra USA
Musikere fra 4AD
Apodyteriafobi

Apodyteriafobi (fra oldgræsk ἀποδυτήριον : "omklædningsrum) er et fobi mod at vise den nøgne krop i for eksempel bad, omklædningsrum og sauna.

Apodyteria viser sig stærkest i starten af puberteten og forsvinder oftest i begyndelsen af voksenlivet. Symptonerne er ofte gråd, fornægtelse uden grund og i sjældne tilfælde at lægge sig ned på jorden. I modsætning til de fleste andre fobier, kan denne fobi ikke fjernes ved at overvinde skrækken, men går over af sig selv.

Det kan være psykisk skadende for vedkommende, hvis han eller hun bliver tvunget til at vise sig nøgen. De fleste af dem der lider af denne fobi, er ikke kun bange for at være nøgne, men også bange for eller føler sig utilpas ved at se andre nøgne personer.

Der findes forskellige grader af denne fobi, selv om det kun er dem, der lider stærkt af det, der bryder helt sammen og lægger sig ned på gulvet.

Det bedste der kan gøres for folk der lider af apodyteriafobi, er at undgå områder, hvor nøgenhed er nødvendig, eller at give dem et rum, hvor de kan være alene (det kan dog stadigt være ubehageligt, hvis rummet er stort, og kan give fornemmelsen af at blive overvåget).

Noter 

Fobier
Double out

En double out er et gymnastikspring. Først skal gymnasten rotere en gang forlæns og så en gang mere bare med en 180° skrue.

Gymnastiske øvelser
Kim Possible (figur)

Kimberly Ann Possible (normalt kendt som Kim Possible) (stemme på engelsk af Christy Carlson Romano og på dansk af Marie Schjeldal) er hovedpersonen i Disneys tegnefilmserie Kim Possible.

Kim Possible er dels en almindelig gymnasiepige og dels en heltinde. Som gymnasiepige må hun kæmpe med lektier, shopping og diverse venner og familiemedlemmers skøre ideer samt ikke mindst passe sit arbejde som heppekorsleder. Men når som helst vennen Wade kalder, rykker hun og den trofast Ron Stoppable ud for at redde Verden fra Dr. Drakken og andre gale skurke. Alt under mottoet: "Jeg kan alt!"

Eksterne henvisninger 
 

Tegnefilmsfigurer
Disney-figurer
Lancia Delta

Lancia Delta er en personbilsmodel fra den italienske bilfabrikant Lancia.

De enkelte generationer

Eksterne henvisninger
Kim Yong-nam

Kim Yong-nam (født 4. februar 1928) er Nordkoreas statschef og formand for parlamentet i Pyongyang siden 1998. Han har tidligere været udenrigsminister fra 1983 til 1998. Han er medlem af Koreas Arbejderparti (WPK), og blev valgt til præsidiet ved Politbureauet for Centralkomiteen i 2010.

Referencer 

Politikere fra Nordkorea
Madagascar (film)

Madagascar er en amerikansk animationsfilm fra 2005 produceret af DreamWorks Animation. Filmen er skrevet og instrueret af Eric Darnell og Tom McGrath, og produceret af Mireille Soria, Mark Burton og Billy Frolick.

Handling 
Filmen handler om fire dyr, løven Alex, zebraen Marty, giraffen Melman og flodhesten Gloria.

Løven Alex er storbyjunglens konge og hovedattraktionen i Central Park Zoo. Ligesom sine venner, Marty, Melman og Gloria, lever han et liv i lykkelig fangenskab: Maden bliver serveret på klokkeslæt og publikum kommer og kigger beundrende på dem. 
Marty fejrer sin tiende fødselsdag, men han længes efter at se resten af verden uden for havens mure og med hjælp fra pingvinerne i zoo, lykkes det Marty at stikke af. Hans venner Alex, Melman og Gloria følger efter ham for at hjælpe og de ender til sidst på Grand Central Station, men bliver hurtigt bedøvet af beroligende pile, efter at Alexs forsøg på at kommunikere fejlagtigt bliver forvekslet med aggression. 

Den zoologiske have kommer under pres fra dyrerettighedsaktivister, og det bliver besluttet at Alex, Marty, Melman og Gloria skal sendes med skib til Kenya. 

Men pingvinerne har andre planer og de saboterer skibet med det resultat, at Alex, Marty, Melman og Gloria strander på den eksotiske ø Madagaskar.
Dyrene tror i første omgang at de befinder sig i San Diego Zoo, Californien. Men ved at udforske stedet, løber de ind i en gruppe lemurer ledet af kong Julien og det går op for de fire venner at de ikke længere er i en zoologisk have.

Medvirkende

Eksterne henvisninger 
 www.madagascar-themovie.com – officiel hjemmeside
 

Tegnefilm fra USA
Amerikanske film fra 2005
SUB Sønderborg

SUB Sønderborg er en fodboldklub i den sønderjyske havneby  Sønderborg i det sydlige Danmark.

Klubben er kendt for at udvikle mange talenter, som kan begå sig i Superligaen og endnu større ligaer. Klubben er blandt andet rugekasseklub til SønderjyskE, som spiller i Superligaen.

Kendte spillere 
Følgende spillere, blev udviklet i SUB Sønderborg og sendt videre til større klubber.

  Winston Reid
  Bjørn Paulsen
  Mohammed Hamad
  Andreas Oggesen
  Simon Poulsen
  Søren Frederiksen

Fodboldklubber under DBU Jylland
Sport i Sønderborg
Kim Yong-il

Kim Yong-il (født 2. maj 1944) var Nordkoreas premierminister (2007-2010) og er medlem af landets regerende kommunistparti.

Fortid 
Kim Yong-il er uddannet navigationsofficer på Rajin University of Marine Transport i Rason. Han tjente fra 1960 til 1969 i Koreas Folkehær som navigationsofficer i marinen. I 1994 blev han udnævnt til minister for land- og marinetransport, og i 2007 blev han premierminister.

Kommunister fra Nordkorea
Politikere fra Nordkorea
Sokkedukke

En sokkedukke er en hånddukke lavet af en sok. Den traditionelle sokkedukke er bestående af en sok med to påsyede knapper som øjne. De ses ofte i samspil med andre sokkedukker eller i regulære sokkedukke-shows som afløser for de mere stilrene marionetdukker. Selve fremstillingsprocessen er ofte brugt som en kreativ aktivitet i fx børnehaver.

Fremstilling 
Sokkedukker kan laves af sokker, strømper eller sågar nylonstrømer af alle farver. Genbrugssokker kan benyttes, men vil ofte være for slidte, og derfor hurtigt gå i stykker under den fysiske aktivitet, hvorfor fremstillingssokken derfor typisk er ny fra butikken. Forskellige tilføjelser til sokkedukken kan limes fast for at give sokken personlighed, og udover dens obligatoriske øjne, er variationer med en påsyet mund og pålimet hår af garn ofte set. En mindre udbredt tilføjelse kan bestå i at give sokken tøj på.

Psykologisk redskab 
Sokkedukker fremstår typisk som et venligt, ikke-truende væsen og er derfor et yndet værktøj blandt terapeuter der beskæftiger sig med børn. Psykologisk vil en sokkedukke ofte have en anden personlighed end sokkedukke-styreren, hvorfor vedkommende der udtrykker sig gennem denne, ofte vil føle sig mere fri til at afsløre sin frygt, tanker og andre facetter der typisk ville blive vurderet som upassende eller skadelige, hvis de ikke siges gennem sokkedukken.

Internet 

Udtrykket sokkedukke kan i sammenhæng med ovenstående også bruges om den fremgangsmåde, hvor en debatdeltager, blogskriver, wikipedianer osv. prøver at sløre sin identitet ved at signere med et brugernavn, vedkommende normalt ikke bruger.

Legetøj
Nordkoreanske won

Wŏn (tegn: ₩; kode: KPW) er den officielle valuta i Den Demokratiske Folkerepublik Korea siden den 6. december 1947. Møntenheden administreres af The Central Bank of the Democratic People's Republic of Korea i Pyongyang, Nordkorea.

Se også 
 Sydkoreanske won
 Koreansk valutas etymologi
 Koreansk valutas historie

Eksterne henvisninger 
 Om Nordkoreas centralbank 
 KPW-sedler 
 Don's World Coin Gallery om Nord-Korea
 Aktuel kurs fra XE.com
 The Global History of Currencies – Korea 

Møntenheder fra Asien
Nordkorea
Foals

Foals er et band fra Oxford, England. Gruppen har indtil videre udgivet tre fuldlængde-albummer. Det første, Antidotes, blev udgivet den 24. marts 2008 i Storbritannien, og den 8. april i USA. Albummet blev produceret af Dave Sitek fra TV on the Radio – dog valgte bandet at mixe albummet selv.  Det andet album hedder Total Life Forever, og blev udgivet i 2010. Det seneste album med titlen Holy Fire blev udsendt  11. februar 2013 på mærket Transgressive Records. 

Guitarist og sanger Yannis Philippakis blev udnævnt som nr. 45 i musikmagasinet NME'''s "2007 Cool List". Det efterfølgende år blev han også stemt ind som nr 27 på NME's 2008 "Cool List". Han er en ivrig samler af analoge kassettebånd og er kendt som en eneboer.

 Studiealbummer 
 Antidotes (Transgressive Records, 2008)
 Total Life Forever (Transgressive Records, 2010)
 Holy Fire (2013)
 What Went Down (2015)
 Everything Not Saved Will Be Lost – Part 1 (2019)
 Everything Not Saved Will Be Lost – Part 2 (2019)
 Life Is Yours'' (2022)

Referencer

Eksterne henvisninger 

 Officiel hjemmeside 
 

Musikgrupper fra Storbritannien
Etableret i 2005
Heibergskolen

Heibergskolen er en skole på Østerbro i København. Skolens adresse er Randersgade 10, 2100 København Ø.

Skolen er en af hovedstadens nyeste. Den blev indviet den 17. august 2001 af tre borgmestre og er i dag den 6. skole på Indre Østerbro.

Skolen ligger henholdsvis i Det Kongelige Opfostringshus' gamle bygning fra 1880 af Ludvig Knudsen og i Thomas Havnings bygninger for Statens Institut for Blinde og Svagsynede fra 1952. Begge blev ombygget til brug for skolen. Heibergskolen er en folkeskole der ofte modtager nye elever. Den blev opkaldt efter skuespilleren Johanne Luise Heiberg.

Eksterne henvisninger 

Folkeskoler i Københavns Kommune
Etableret i 2001
Uddannelsesinstitutioner i København
Østerbro
Høje Port

Høje Port kan henvise til

 Regeringen i Det Osmanniske Rige og/eller indgangen til sultanens paladsbygning
 Høje Port, en byport i Slesvig
Hjarbæk

Hjarbæk er en by i Midtjylland med , beliggende 3 km nord for Løgstrup, 29 km sydvest for Aalestrup og 12 km nordvest for Viborg. Hjarbæk hører til Viborg Kommune og ligger i Region Midtjylland. Tidligere hørte Hjarbæk til Nørlyng Herred.

Hjarbæk hører til Vorde Sogn. Vorde Kirke ligger i landsbyen Vorde 1 km øst for Hjarbæk.

Turisme 
Hjarbæk ligger ved sydbredden af Hjarbæk Fjord, der er en del af Limfjorden. Byen har lystbådehavn, campingplads, B&B og Hjarbæk Kro, der er opført i 1867. Kroens restaurant har plads til 70 personer, og i sommerhalvåret kan der dækkes op til 60 personer i pavillonen, som er bygget til i 1912.

Historie

Navnet 
Bynavnet stammer fra ordene hiord (en flok dyr) og baek (bæk), som senere blev til Hiardbaek.

Landsbyen 
Hjarbæk var i 1600-tallet en lille landsby med 3 gårde, 2 huse med jord og 4 huse uden jord. Det dyrkede areal var blot 82,3 tønder land, skyldsat til blot 8,34 tønder hartkorn.

Ladepladsen 
Hjarbæk var ladeplads for Viborg købstad. Midt i 1800-tallet anlagde Viborg en landevej til Hjarbæk og udvidede havnen. Udførslen fra havnen var langt større end indførslen, og udenrigsskibsfarten var langt større end den indenrigske skibsfart. Hjarbæk havde toldbod, pakhus og landingsbro. Toldstedet var på kroen i Kongsgården.

Hjarbæk bevarede sin position som ind- og udførselssted for Viborg indtil jernbanen gjorde fjordsejladsen overflødig. I 1901 skriver Trap kun: "Hjarbæk, Ladeplads med Havn, Kro og Statstelefonst.".

Jernbanen 
Hjarbæk havde fra 1928 et trinbræt på Himmerlandsbanernes strækning Viborg-Aalestrup, der var anlagt i 1893. I 1916 blev der projekteret en Hjarbæk Havnebane, men den blev ikke til noget. Viborg fik senere sin havnebane i form af Mariagerbanen. Efter at den var nedlagt, fortsatte godstrafikken på Viborg-Aalestrup til havnen i Løgstør indtil 1999. Sporet blev taget op i 2006, og nu går Himmerlandsstien på den nedlagte banestrækning godt 1 km sydøst for Hjarbæk.

Noter

Eksterne kilder/henvisninger 

 Hjarbæk Kro: Den historiske vinkel 
 SDFE kortviser: Historiske baggrundskort

Litteratur 
 Arent Berntsen: Danmarckis oc Norgis Fructbar Herlighed (1656, genoptryk København 1971),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688 (København 1927, reprotryk for Landbohistorisk Selskab, København 1975),
 Statistisk-topographisk Beskrivelse af Kongeriget Danmark ved J.P.Trap. Speciel Deel, Andet Bind (Kjøbenhavn 1859),

Ladepladser i Danmark
Byer i Viborg Kommune
Dagmarhus

Dagmarhus er en kontorbygning i København, der nu rummer biografen Dagmar Teatret på Jernbanegade 2 ved Rådhuspladsen i København.

Bygningen erstattede den egentlige teaterbygning Dagmarteatret, der blev revet ned 1937, og den nye funktionalistiske bygning, der rejstes 1937-39, var tegnet af Christian Kampmann og Hans Dahlerup Berthelsen.

Under besættelsen blev bygningen Dagmarhus besat af tyskerne og blev i 1943 tyskernes hovedkvarter sammen med Shellhuset. Gestapo havde en afdeling der.

Danske stikkerere, blandt andre Petergruppen, holdt også til på Dagmarhus.

Andre stikkere der også holdt til på Dagmarhus var:

 Max Pelving (27. januar 1899 – 28. september 1995) 
 Arne Oskar Hammeken (11. november 1906 – 15. september 1949) 
 Rudolf F. Pedersen (11. juni 1906 -) 
 Robert Andreas Peter Süstmann Ment (26. februar 1902 – 7. august 1944)[1] 
 Edvard Anker Aage Petersen (15. januar 1902 – 1944) 
 Svend Bernhard Kilyö (28. december 1895 – ) 
 Kaj Jørgen Godtfredsen Schmidt ( – 13. april 1945)[2] 
 John William Schrøder (15. januar 1898 – ) 
 Hans Diehl (1. april 1907 – ) 

De fangne danske modstandsfolk, som Gestapo fik fat i, blev overført til  Shellhuset hvor de blev udsat for tortur.

Se også 
 Dagmarhus bygges, reportagefilm fra 1939 om bygning og indvielse af ejendommen

Ekstern henvisning 
Danske stikkere på Dagmarhus.

Lokaliteter i Danmark i 2. verdenskrig
Bygninger, konstruktioner og anlæg i Københavns Kommune
Indre By (København)
Megacenter

Et megacenter er et sted, hvor mange store forretninger er samlet. Megacentre kan opstå ved knopskydning, som tilfældet er Tilst ved Århus; her var ingen synderlig planlægning fra kommunens side ved anlæggelse af Bilka, men senere er der så kommet flere og flere forretninger i nærheden. Dette har ført til store trafikale problemer i området. 

Andre eksempler på danske megacentre er Holbæk Mega Center og Næstved Megacenter.

Indkøbscentre
Byplanlægning